Nafarroako Parlamentuko Mahaiak, 2018ko martxoaren 12an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Alberto Catalán Higueras jaunak aurkeztutako galdera, 2018ko martxoaren 8ko grebak Hezkuntza Departamentuaren menpeko ikastetxeetan izandako eraginari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2018ko martxoaren 12an

Lehendakaria: Ainhoa Aznárez Igarza

GALDERAREN TESTUA

Nafarroako Gorteetako kide den eta Unión del Pueblo Navarro (UPN) talde parlamentarioari atxikita dagoen Alberto Catalán Higueras jaunak, Legebiltzarreko Erregelamenduan ezarritakoaren babesean, honako galdera hauek aurkezten ditu, idatziz erantzun dakizkion:

Emakumearen Nazioarteko Egunak –martxoaren 8ak– berritasun modura dakar aurten zenbait sindikatuk deitutako greba.

Langileek grebarekin bat egiteko duten askatasunaz harago, ikastetxeren batek iragarri du bertan behera gelditu dela jantoki-zerbitzua. Eskolatzeko beren herrietatik joan behar duten ikasleak dauzkaten ikastetxeetan, zerbitzuaren ardura Departamentuari dagokio; gainontzekoetan, guraso-elkarteei.

Hori guztia dela-eta, honako galdera hauei idatziz erantzutea nahi dugu:

– Zein izan da Hezkuntza Departamentuaren menpeko ikastetxeetan grebak izan duen eragina?

– Zer ikastetxetan utzi da ikasleentzako zerbitzuren bat eman gabe martxoaren 8an?

Corellan, 2018ko martxoaren 6an

Foru parlamentaria: Alberto Catalán Higueras